**Ministru kabineta noteikumu projekta** „**Grozījumi Ministru kabineta 2015.gada 13.oktobra noteikumos Nr.593 „Darbības programmas „Izaugsme un nodarbinātība” 3.3.1. specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” īstenošanas noteikumi”” sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | Ministru kabineta (turpmāk – MK) noteikumu projektu „Grozījumi Ministru kabineta 2015.gada 13.oktobra noteikumos Nr.593 „Darbības programmas „Izaugsme un nodarbinātība” 3.3.1.specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” īstenošanas noteikumi””(turpmāk – noteikumu projekts) Vides aizsardzības un reģionālās attīstības ministrija (turpmāk – VARAM) izstrādājusi saskaņā ar Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktu un MK 2015.gada 10.novembra sēdes protokollēmuma „Noteikumu projekts „Darbības programmas „Izaugsme un nodarbinātība” 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumi”” (prot. Nr.58, 12.§) 5. un 6.punktu. | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK 2015.gada 13.oktobrī ir pieņēmis noteikumus Nr.593 „Darbības programmas „Izaugsme un nodarbinātība” 3.3.1.specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” īstenošanas noteikumi” (turpmāk – MK noteikumi Nr.593).  MK noteikumu Nr.593 47.3.2.apakšpunkts paredz, ka projekta tiešās attiecināmās izmaksas ir ēkas un ar to saistītās infrastruktūras būvniecība, pārbūve, atjaunošana vai restaurācija un ēkas funkcionalitātes nodrošināšanai nepieciešamo sabiedrisko pakalpojumu pieslēgumu būvniecība, pārbūve vai atjaunošana.  Ņemot vērā darbības programmas „Izaugsme un nodarbinātība” 3.3.1. specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” (turpmāk – SAM 3.3.1.) mērķi un saskaņā ar MK noteikumu Nr.593 44.3.apakšpunktu, SAM 3.3.1. ietvaros investīcijas ēku infrastruktūrā var veikt tikai komercdarbībai paredzētajās pašvaldību ēkās.  MK 2015.gada 10.novembra sēdē (prot.Nr.58, 12.§, 5.punkts) tika uzdots VARAM sadarbībā ar Finanšu ministriju saskaņot ar Eiropas Komisiju MK noteikumus Nr.593, tai skaitā iespēju sniegt atbalstu projekta ietvaros izveidotās infrastruktūras attīstībai nepieciešamo kustamu iekārtu un aprīkojuma iegādei un uzstādīšanai, kā arī nepieciešamības gadījumā VARAM sagatavot un iesniegt noteiktā kārtībā MK noteikumu projektu par grozījumiem šajos noteikumos.  Vienlaikus (prot.Nr.58, 12.§, 6.punkts) tika uzdots VARAM sadarbībā ar Finanšu ministriju sagatavot un iesniegt līdz 2015.gada 30.novembrim Eiropas Komisijai jautājumu par to, vai, sniedzot atbalstu Komisijas 2014.gada 17.jūnija regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Eiropas Savienības Oficiālais Vēstnesis, 2014.gada 26.jūnijs, Nr.L 187) (turpmāk – Regula Nr.651/2014) 56.panta ietvaros, ir pieļaujams atbalsts infrastruktūras attīstībai nepieciešamo kustamu iekārtu un aprīkojuma iegādei un uzstādīšanai. Eiropas Komisijas Konkurences ģenerāldirektorāts 2015.gada 22.decembrī ir sniedzis atbildi, ka Regulas Nr.651/2014 56.panta izpratnē attiecināmas ir visas investīciju izmaksas materiālajos vai nemateriālajos aktīvos, kas veido infrastruktūras daļu, tai skaitā kustamas iekārtas un aprīkojums, kas ir nepieciešams vai cieši saistīts ar infrastruktūru un kas kļūst par infrastruktūras daļu.  Eiropas Komisijas Reģionālās politikas un pilsētpolitikas ģenerāldirektorāts 2016.gada 8.martā ir sniedzis saskaņojumu projekta ietvaros izveidotās infrastruktūras attīstībai nepieciešamo kustamu iekārtu un aprīkojuma iegādei un uzstādīšanai, ja tas ir paredzēts dalībvalsts normatīvajos aktos.  Atbilstoši iepriekš minētajiem Eiropas Komisijas attiecīgo ģenerāldirektorātu sniegtajiem viedokļiem VARAM ierosina izdarīt grozījumu MK noteikumos Nr.593, kas paredz ēku un ar to saistītās infrastruktūras būvniecības, pārbūves, atjaunošanas vai restaurācijas gadījumā kā projekta tiešās attiecināmās izmaksas uzskatīt šādas iekārtu (izņemot ražošanas iekārtu) un aprīkojuma iegādes un uzstādīšanas izmaksas:   1. stacionāru iekārtu un aprīkojuma, kas ir paredzēts būvprojektā un ir nepieciešams būves vai tās daļas pieņemšanai ekspluatācijā, iegādes un uzstādīšanas izmaksas; 2. kustamu iekārtu un aprīkojuma, kas ir nepieciešams ēkas funkcionalitātes nodrošināšanai un veido ēkas kopējo neatdalāmo infrastruktūru, iegādes un uzstādīšanas izmaksas (nepieciešams pamatot, ka kustamās iekārtas un aprīkojums ir infrastruktūras funkcionēšanas neatņemama sastāvdaļa).   MK noteikumu Nr.593 10.3.apakšpunkts paredz nosacījumus iznākuma rādītāju attiecināmības periodam, nosakot, ka projekta iznākuma rādītāju vērtības ir attiecināmas, ja tās radušās kalendāra gadā pirms projekta iesnieguma iesniegšanas un ne vēlāk kā trešajā kalendāra gadā pēc projekta noslēguma maksājuma veikšanas. Vienlaikus MK noteikumu Nr.593 10.3.apakšpunkts ietver nosacījumu, ka projektos, kas iesniegti līdz 2016.gada 1.jūnijam, var attiecināt iznākuma rādītājus, kas radušies arī 2014.gadā. Šāds nosacījums paredzēts, lai projektu ietvaros būtu iekļaujami arī tie iznākuma rādītāji, kas objektīvu iemeslu dēļ ir radīti pirms projektu iesniegumu atlases izsludināšanas, ņemot vērā pašvaldību attīstības programmās iekļautās projektu idejas, kas plānotas jau MK noteikumu Nr.593 izstrādes gaitā, pamatojoties uz darbības programmā „Izaugsme un nodarbinātība” paredzētajiem SAM 3.3.1. nosacījumiem. Projektu iesniedzēji jau šobrīd ir uzsākuši aktīvu darbu pie projektu ideju izstrādes, un vairākiem projektiem ir augsta tehniskās dokumentācijas gatavības pakāpe un gatavība slēgt būvniecības līgumus, tomēr VARAM ir apzinājusi arī situācijas, ka atsevišķos gadījumos darba vietu un nefinanšu investīciju ietilpīgi projekti, kuros plānots iekļaut iznākuma rādītājus, kas radušies 2014.gadā, var netikt apstiprināti, jo projekta iesniegumu pamatojošās dokumentācijas izstrāde līdz 2016.gada 1.jūnijam nav iespējama, kas liedz iesniegt projekta iesniegumu.  Lai iesniegtu projektu iesniegumus līdz 2016.gada 1.jūnijam, nepieciešams izsludināt projektu iesniegumu atlasi, ko šobrīd nav iespējams veikt, jo saskaņā ar MK 2015.gada 13.oktobra sēdes lēmumu (prot. Nr.45, 33.§ 3.punkts) projektu iesniegumu atlase var tikt uzsākta tikai pēc Eiropas Komisijas apstiprinājuma par pasākuma atbilstību valsts atbalsta nosacījumiem.  VARAM sadarbībā ar Finanšu ministriju 2015.gada 6.novembrī pirmo reizi nosūtīja Eiropas Komisijai (Finanšu ministrijas vēstule Nr.18-03/5854) saskaņošanai MK noteikumus Nr.593, attiecīgi papildus informācija par MK noteikumu Nr.593 nosacījumiem tika nosūtīta Eiropas Komisijai 2016.gada februārī un aprīlī. Ņemot vērā, ka jautājums ir reģistrēts kā pirms-paziņojuma lieta (Nr. SA.44542(2016/PN), Eiropas Komisijas atbilde varētu tikt saņemta līdz 2016.gada 21.maijam.  Lai mazinātu Eiropas Reģionālās attīstības fonda finansējuma apguves risku un pēc projektu iesniegumu atlases izsludināšanas (indikatīvi 2016.gada maija beigās) projektu iesniedzējiem dotu laiku sagatavot kvalitatīvus projektu iesniegumus, VARAM ierosina MK noteikumu Nr.593 10.3.apakšpunktā veikt precizējumu, paredzot, ka iznākuma rādītājus, kas radušies arī 2014.gadā, var attiecināt, ja projekta iesniegums iesniegts līdz 2016.gada 1.decembrim.  MK noteikumu Nr.593 35.punktā svītrota informācija par sociālā diskonta likmes apmēru, jo diskonta likmes apmērs var būt mainīgs un tā aktuālā vērtība tiek publicēta Finanšu ministrijas tīmekļa vietnē. Šādas izmaiņas mazina administratīvo slogu, kas saistāms ar grozījumu veikšanu normatīvajā aktā.  MK noteikumi Nr.593 paredz, ka pirmās projektu iesniegumu atlases kārtas ietvaros brīvostas pārvaldēm un speciālās ekonomiskās zonas pārvaldēm ir pieejams atbalsts tikai projektos, kas nesatur valsts atbalstu komercdarbībai. Vienlaikus brīvostas pārvaldēm un speciālās ekonomiskās zonas pārvaldēm tiek liegta iespēja SAM 3.3.1.ietvaros sakārtot infrastruktūru, kurā netiek veikta ostas pamatdarbība, bet kas būtu izmantojama komersantiem saimnieciskās darbības veikšanai, piemēram, teritoriju vai ēku attīstīšana, ko nodod nomā komersantam atklātā, caurskatāmā un nediskriminējošā veidā. Faktiskā situācija liecina, ka šāds ierobežojums rada šķēršļus uz SAM 3.3.1.mērķi vērstu projektu īstenošanai, kur, veicot uz mazo (sīko) un vidējo komersantu pieprasījumu balstītus ieguldījumus komercdarbības attīstībai, tiktu palielināts privāto investīciju apjoms reģionos un sekmēta nodarbinātība. MK noteikumu Nr.593 grozījumi paredz iespēju brīvostas pārvaldēm un speciālās ekonomiskās zonas pārvaldēm īstenot projektus, teritorijā, kurā netiek veikta ostas pamatdarbība, un kas nav saistīti ar investīcijām ostas pamatdarbības infrastruktūrā, piemērojot valsts atbalsta nosacījumus saskaņā ar Regulas Nr.[651/2014](http://eur-lex.europa.eu/eli/reg/2014/651?locale=LV) 48.un 56.pantu. Regulas Nr.651/2014 56.pants nav piemērojams investīcijām tādā infrastruktūrā, kas tiek veidota konkrēta komersanta interesēs. Šādas izmaiņas normatīvajā aktā rada iespēju atbalstīt nozīmīgus projektus mazo (sīko) un vidējo komersantu attīstībai, kā arī mazina finanšu slogu pašvaldībām, novirzot līdzfinansējuma nodrošināšanu projekta iesniedzējam – brīvostas pārvaldei vai speciālās ekonomiskās zonas pārvaldei. | | |
| 3. | Projekta izstrādē iesaistītās institūcijas | Noteikumu projekta izstrādē izmantota Eiropas Komisijas Konkurences ģenerāldirektorāta un Eiropas Komisijas Reģionālās politikas un pilsētpolitikas ģenerāldirektorāta sniegtā informācija. | | |
| 4. | Cita informācija | Nav | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē | SAM 3.3.1. projektu iesniegumu iesniedzēji un to sadarbības partneri. | | |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. Ierosinātie grozījumi ir labvēlīgi SAM 3.3.1. projektu iesniegumu iesniedzējiem un to sadarbības partneriem. | | |
| 3. | Administratīvo izmaksu monetārs novērtējums | Projekts šo jomu neskar, jo projekta īstenotājam nerada papildu administratīvās izmaksas. | | |
| 4. | Cita informācija | Nav | | |
| **V. Tiesību akta projekta atbilstība Latvijas Republikas starptautiskajām saistībām** | | | | |
| 1. | Saistības pret Eiropas Savienību | 1. Regula Nr.651/2014. | | |
| 2. | Citas starptautiskās saistības | MK noteikumu projekts šo jomu neskar. | | |
| 3. | Cita informācija | Nav | | |
| **1.tabula. Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | | Attiecīgā ES tiesību akta datums, numurs un nosaukums | | |
| A | | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) |
| Regulas Nr.651/2014 48.pants | | MK noteikumu projekta 19.2.1. apakšpunkts | Vienība tiek ieviesta pilnībā | Neparedz stingrākas prasības |
| Regulas Nr.651/2014 56.pants | | MK noteikumu projekta 19.2.2. apakšpunkts | Vienība tiek ieviesta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | | MK noteikumu projekts šo jomu neskar. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Nav | |
| Cita informācija | | | Nav | |

*Anotācijas III., IV., VI., un VII. sadaļa – projekts šīs jomas neskar.*

Iesniedzējs:

Vides aizsardzības un

reģionālās attīstības ministrs K. Gerhards

Vīza:

valsts sekretārs R.Muciņš

18.05.2016. 16:01

1546

E.Nīmane, 66016776

[evita.nimane@varam.gov.lv](mailto:evita.nimane@varam.gov.lv)